194 
sculpturát mutató, redős, bazális csészéhez oda van nőve, végül 
a sima, gömbalakú, 8 a átmérőjű, mikroszkóp alatt színtelen 
spórák világosan mutatják, hogy ezen Arcyria csakis az Arcyria 
insignis Kalchbr. et CooKE-kal azonosítható. 
Az Arcyria insignis Kalchbr. et Cooke először 1882-ben 
Dél-Afrikából (Natal-ból és a Kapföldről) lett ismeretes (lásd 
Kalchbrennei K. Fungi Macowaniani in Gr e vilié a. X. 143.) s 
főként a melegebb földövben (Nyugat-Afrikában, Kamerun-ban, 
Ceylon-, Jáva szigetén, Japán-, Antigua-, Brazíliában) van elter- 
jedve, de megtalálták Németországban és Portugáliában, valamint 
Észak-Amerikában is (lásd Lister, Monogr. 2. ed. p. 241.). Ezen, 
inkább exotikusnak nevezhető fajnak minálunk való előfordulása, 
még pedig hazánk legészakibb, zord klimájú részében érdekes és 
nagyon is támogatja Scmxz-nek (Rabenhorvt, Kryptogameu-Flora 
von Deutschland 2. Aufl. I. Bd. Pilze. Abt. X. Myxogasteres. p. 78.) 
ama nézetét, mely a Myxogastereket «ubiquisták»-nak minősíti. 
Az Arcyria insignis- 1 tudtommal mindeddig nem közölték 
Magyarország területéről. Felette érdekes azonban és el nem hall- 
gatható, hogy leletem nem a legelső, nem egyedül álló. A Magyar 
Nemzeti Múzeum növénygyűjteményében (Budapest) ráakadtam egy 
vékony, valamely lombos-cserjének ágdarabjára, melyen, színe 
miatt nekem gyanúsnak tetsző Arcyria volt. Ezen Arcyria- példány 
Hazslinszky Frigyes herbáriumából való, ő gyűjtötte Eperjesen 
ősszel (mikor ? — sajnos — nem tudható meg, mivel dátum nincs 
az etiquetten) s « Arcyria umbrina*- nak jelölte meg. E meghatá- 
rozás azonban téves. Valóban érthetetlen, hogyan vehette Hazs- 
linszky ezt a még most is határozottan rózsaszínű és nyilván 
hengeres sporangiumú Arcyria - 1 aArcyria umbrinar>- nak, a mostani 
Arcyria pomiformis RosT-nek (vesd össze Lister 1. c. p. 237—238.), 
mely sárga színű s inkább gömbölyű sporangiumok által 
tűnik ki. Hazslinszky ezen Arcyria- ja azonban teljesen egyezik 
az én általam talált Arcyria insignis- sel s így ez a második 
lelet hazánk területén. 1 ) 
Miután Lister monográfiájának (2. ed.) 236. oldalán az Arcy- 
ria cinerea PERs.-nak egy új, testszínű varietását, var. curnea 
Lister, írja le, mely Európában, nevezetesen Csehországban és 
Holsteinban találtatott (1. c. p. 237.), a typikus Arcyria cinerea 
pedig Európában közönséges és minálunk is előfordul, nagyon 
is megfontolandó volt, hogy az én korallszínű Arcyriám nem 
inkább Arcyria cinerea Pers. var. carnea Lister-c? Ez annyival 
is inkább szükséges volt, mivel több, majdnem egyező bélyegen 
kívül a capillitium sculpturája, úgy az Arcyria cinerea , mint az 
*) A Magyar Nemzeti Múzeum Növénytára osztályigazgatójának, Dr. 
Fii.arszky Nándor udv. tanácsos úrnak az anyag szives kikölcsönzéséért, mi 
által ezen Arcyria megvizsgálását részemre lehetővé tette, itt is őszinte köszö- 
netét mondok. 
